Diari Oficial de la Generalitat Valenciana


Sumari del DOGV 4497, del 12-05-2003 (2003/5243)

ORDE conjunta de 15 d'abril de 2003, de les conselleries de Cultura i Educació, i d'Economia, Hisenda i Ocupació per la qual es convoquen les subvencions per al desenrotllament de Programes de Garantia Social per al curs 2003-2004.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4497

Data del DOGV
:   12-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/5243


Data del document
:   15-04-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

Anàlisi jurídica

 Descriptors 

:   * educació especial
    * ajuda pública
    * suport econòmic
    * ensenyament professional
    * aprenentatge professional
    * inserció professional
    * reinserció escolar

ORDE conjunta de 15 d'abril de 2003, de les conselleries de Cultura i Educació, i d'Economia, Hisenda i Ocupació per la qual es convoquen les subvencions per al desenrotllament de Programes de Garantia Social per al curs 2003-2004. [2003/X5243]
  
La Llei Orgànica 10/2002, de 23 de desembre, de Qualitat de l'Educació, establix en el seu articulat el desenrotllament de Programes d'Iniciació Professional que permeten el trànsit a la vida activa de l'alumnat que per aptituds i preferències ho demane. A fi de donar resposta a les necessitats d'aquells col·lectius que no han aconseguit els objectius de l'Educació Secundària Obligatòria o bé no disposen de la formació necessària per a la seua integració en el món laboral s'oferixen, amb caràcter transitori, els Programes de Garantia Social fins al moment de la implantació dels Programes d'Iniciació Professional.
  
L'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig del 2002 (DOGV 4251 de 17.05.2002) aprova les bases reguladores i el procediment general per a la concessió de subvencions per als programes de garantia social, promoguts a l'empara de l'Orde de 24 de febrer del 2000 (DOGV 3708 de 14.03.2000), modificada per Orde de data 16 de març del 2001 (DOGV 3971 de 2.04.2001).
  
Atés el que disposa l'article 47.11. del Text Refós de la Llei d'Hisenda Pública de la Generalitat Valenciana, així com la Llei 12/2002 de Pressupostos de la Generalitat Valenciana per a l'exercici 2003, i en virtut de les facultats atribuïdes per la Llei 5/1983, de 30 de desembre, de Govern Valencià.
  
ORDENEM
  
Primer
  
Convocar les subvencions per al desenrotllament de programes de garantia social en el curs 2003-2004, que s'ajusten a les modalitats i condicions contemplades en l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig del 2002, per la qual s'aproven les bases reguladores i el procediment general per a la concessió de subvencions per als programes de garantia social (DOGV 4251 de 17.05.2002).
  
De conformitat amb el que disposa l'apartat 6.2 de la mencionada orde, el termini per a presentar les sol·licituds de subvenció és d'un mes a comptar des de l'endemà de la publicació d'esta convocatòria en el Diari Oficial de la Generalitat Valenciana.
  
Segon
  
1. Modalitat de Formació-Ocupació
  
A fi d'atendre el finançament de la primera fase dels programes de garantia social en esta modalitat, la Conselleria d'Economia, Hisenda i Ocupació destinarà un import màxim de 500.000 euros (cinc-cents mil euros) a càrrec de la línia T1602000, cofinançada pel Fons Social Europeu, del capítol IV del subprograma pressupostari 322.52, del pressupost de la Generalitat Valenciana per a l'exercici de 2003; i un import màxim de 400.000 euros (quatre-cents mil euros), que serà finançat a càrrec de la línia T5263000 del capítol VII del subprograma pressupostari 322.52, del citat pressupost.
  
En el cas que quedaren sol·licituds presentades a l'empara de la present orde valorades positivament, d'acord amb el procediment establit en l'Orde conjunta de les Conselleries de Cutura i Educació i d'Economia, Hisenda i Ocupació de 7 de maig del 2002 (DOGV 4251 de 17.05.2002), i que no hagen pogut ser ateses per falta de disponibilitat pressupostària, estes es constituiran en llista de reserva, degudament ordenada, que podran ser resoltes favorablement en la mesura que s'incrementen els crèdits pressupostaris destinats a este programa en la línia corresponent.
  
2. Modalitats d'Iniciació Professional i per a Alumnat amb Necessitats Educatives Especials
  
A fi d'atendre el finançament de la primera fase dels programes de garantia social d'estes modalitats, la Conselleria de Cultura i Educació destinarà un import màxim d'1.088.671 euros (un milió huitanta-huit mil sis-cents setanta-un euros) a càrrec de la línia T1310000, cofinançada pel Fons Social Europeu, del capítol IV del programa pressupostari 421.30, del pressupost de la Generalitat Valenciana per a l'exercici 2003; i un import màxim de 780.000 euros (set-cents huitanta mil euros), que serà finançat a càrrec de la línia T2250000, del capítol VII del programa pressupostari 421.30, del pressupost citat.
  
3. La segona fase dels programes de garantia social, serà finançada per les conselleries de Cultura i Educació, i d'Economia, Hisenda i Ocupació, en les seues modalitats respectives.
  
Per ordes de les conselleries de Cultura i Educació, i d'Economia, Hisenda i Ocupació es donarà publicitat de les línies de subvenció i dels imports globals màxims destinats a la concessió de les ajudes corresponents a l'any 2004.
  
L'específica consignació pressupostària destinada a la dita fase, el seu efectiu atorgament, el mode en què es produïsquen els lliuraments i la seua justificació, quedaran condicionats, en tot cas, a la normativa pressupostària vigent per a l'exercici 2004 i, si és procedent, a les instruccions que dicten les conselleries de Cultura i Educació, i d'Economia, Hisenda i Ocupació.
  
Tercer
  
1. Les sol·licituds per a l'obtenció de les ajudes acollides a la modalitat de Formació-Ocupació, hauran de dirigir-se al Servici Valencià d'Ocupació i Formació i es presentaran en qualsevol dels registres del Servici Valencià d'Ocupació i Formació o en qualsevol altra de les formes establides en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, per mitjà dels impresos de models normalitzats que figuren en l'adreça de la xarxa www.servef.es (vegeu subvencions).
  
2. Les sol·licituds per a l'obtenció de les ajudes acollides a les modalitats d'Iniciació Professional i per a Alumnat amb Necessitats Educatives Especials, hauran de dirigir-se a la Direcció General d'Ordenació i Innovació Educativa i Política Lingüística de la Conselleria de Cultura i Educació, o a les corresponents direccions territorials de Cultura i Educació o en qualsevol altra de les formes establides en l'article 38.4 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú, i es presentaran per mitjà dels impresos de models normalitzats que figuren en l'adreça de la xarxa http://www.cult.gva.es/dgoiepl/ (vegeu novetats).
  
3. Les sol·licituds es presentaran omplint en triple versió un model normalitzat de sol·licitud general de subvencions i un model normalitzat específic referit a les modalitats de Formació'Ocupació, o d'Iniciació Professional i per a Alumnat amb Necessitats Educatives Especials, adjuntant la documentació que s'indica en l'apartat 6 de l'Orde de bases de 7 de maig de 2002.
  
Quart
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 116 i 117 de la Llei 30/1992 de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998 Reguladora de la Jurisdicció Contenciosa Administrativa, contra el present acte que posa fi a la via administrativa es podrà interposar potestativament recurs de reposició, excepte en el cas d'Administracions Públiques interessades segons l'article 44.1 de la Llei 29/1998 citada, o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant els consellers de Cultura i Educació, i d'Economia, Hisenda i Ocupació, en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant la sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
  
València, 15 d'abril de 2003.
  
El conseller de Cultura i Educació,
  
MANUEL TARANCÓN FANDOS
  
El conseller d'Economia, Hisenda i Ocupació,